{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o izmjenama i dopunama Pravilnika o zaštiti riba i drugih morskih organizama i kriterijima za utvrđivanje visine naknade za počinjene štete"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA OBRTNIČKA KOMORA","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE","Predlažemo da se ovim izmjenama pravilnika obuhvati postojeći članak 3 st(1) i st (4) c. u dijelu koji se odnosi na gofa i to na način da se minimalna veličina za gofa smanji s 45 na 35 cm ili da se u cijelosti izostavi.\n\nObrazloženje: gof spada u pelagične migratorne vrste te kako u Mediteranskoj uredbi nema propisanu minimalnu veličinu, sve susjedne zemlje ga slobodno love i stavljaju na tržište. Kod ribolova mrežama stajačicama veličine oka 80 mm i većim,  ulovi  se i gofa prosječne veličine cca 35 cm  gdje najmanji primjerak nikad nije manji od 30 cm. Paralelno s tim u ulovu nikad nema gofa većeg od 45 cm pa se ne može iskoristiti iznimka od 20% manjeg gofa kako bi se moglo ostvareni ulov zadržati i prodati. Moramo naglasiti da gof ulovljen u mrežama stajačicama nikada nije ciljana vrsta već se uglavnom ulovi koristeći mreže ciljano za lov komarče ili krupne plave ribe. Prvi primjerci ulove se početkom rujna na sjevernom Jadranu te se pomiču prema jugu Jadrana završno sa svibnjem.\nMreže stajačice veličine oka 80 mm i većeg spadaju u visoko selektivne alate u pogledu propisanih minimalnih veličina riba jer osim gofa i kirnje ne love niti jednu drugu nedoraslu ribu ili je taj postotak zanemariv. Činjenica je da se ulov manjeg gofa u mrežama stajačicama nikako ne može izbjeći, te smatramo da je od veće koristi omogućiti ribarima prodaju gofa koji je ionako već ulovljen te ga se ne može spasiti ( uvijek je mrtav u mreži). Na taj način barem malo će se smanjiti ribolovni napor jer gof postiže dobru cijenu i ribar neće biti primoran povećati ribolovni napor da bi ostvario isti prihod.  Osim toga, nije nam poznata znanstvena studija o ugroženosti gofa niti studija na osnovu koje se odredila minimalna veličina gofa od 45 cm. Propisana mjera vrijedi samo za hrvatske ribare i gofa ulovljenog u Hrvatskoj. Tog istog gofa može se uvesti iz bilo koje zemlje pa čak i manjeg od 25 cm i slobodno staviti na hrvatsko tržište.","Prihvaćen","Poštovani,\nprihvaća se."]
[2,"HRVATSKA OBRTNIČKA KOMORA","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE","U ime koordinacije malih alata HOK-a predlažemo da se članci 3. i 4. brišu ili da se obaveza vraćanja ženki škampa s vanjskim jajima uvede za sve ribolovne alate uz zabranu stavljanja na tržište na području cijele RH\n\nObrazloženje: na većini poznatih lovišta škampa dozvoljeno je kočarenje pa se ribolov škampa obavlja i s vršama i s koćom. Da bi se postigla kvalitetna zaštita škampa potrebno je uvesti zabranu za sve alate. Osim toga vrša spada u znatno selektivniji alat gdje gotovo da i nema nedoraslog škampa te su ulovi znatno manji u odnosu na koću. Iako već sada jedan dio ribara s vršama svojevoljno vraća u more ženke škampa s vanjskim jajima te toplo pozdravljamo inicijativu da se zaštiti škampa, protivimo se uvođenju zabrane samo za vrše za škampe. Na ovaj način ribari s vršama za škampe koji su već sada selektivniji od ostalih alata, biti će stavljeni  u neravnopravan položaj u odnosu na druge ribare te isto tako u odnosu na tržište jer sav ulov se cijelo ovo vrijeme prodaje na istom zajedničkom tržištu.","Primljeno na znanje","Poštovani\nškamp je jedna od ključnih demerzalnih vrsta u Jadranskom moru za koju se procjena stanja stoka redovito provodi. Trenutna procjena govori o mogućem prelovu te ovom mjerom želimo osigurati preživljavanje onog dijela populacije koji je ključan za novačenje. Obzirom da postoje znanstveno utemeljeni dokazi da je stopa preživljavanja ženki škampa ulovljenih vršom visoka, predloženu mjeru smatramo jednom od ključnih mjera koje će doprinijeti obnovi stoka. Kontinuirano nastojimo unaprijeđivati sustav upravljanja i osigurati dugoročno održivo iskorištavanje živih morskih resursa te svaka znanstveno utemeljena mjera s dokazanim učinkom predstavlja bitan korak prema zadanom cilju."]
[3,"100 MILJA, RIBARSKI OBRT, VL. KORANA PREKSAVEC, CRES, ULICA HRVATSKIH BRANITELJA 6","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE","Jesu li definirane kazne za zadržane ženke škampi s vanjskim jajima?","Primljeno na znanje","Poštovani,\npostupanje protivno obvezi vraćanja ženki škampa s vanjskim jajima smatra se obavljanjem ribolova na nedozvoljeni način, a člancima 8. i 9. ovog Pravilnika propisane su kazne u vidu naknade štete za postupanje suprotno odredbama ovog Pravilnika."]
[4,"IVO TOMAŠ","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE,\nČlanak 3.","Jedno veliko bravo,napokon da nekome padne na pamet ideja jer ko lovi unutar 1nm osim škampara a tu je i Velebitski kanal samo za vrše a koliko mi je osobno poznato pojedinci to već i rade,palac gore za prijedlog.","Primljeno na znanje","Poštovani,\nzahvaljujemo na Vašem komentaru."]
[5,"MARINA MAŠANOVIĆ","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE,\nČlanak 3.","Pozdravljam navedenu izmjenu u pravilniku jer je za škampa iz vrše dokazana visoka stopa preživljavanja nakon vračanja nazad u more. Osim toga veće ženke imaju i  kvalitetnija jaja, a nakon što se ličinka izvali biti će nošena morskim strujama na udaljena lovišta, te će svi ribari koji love škampa (ne samo lokalni) imati koristi od toga. Na ovakav način će se neke jedinke i više puta tijekom života razmnožiti što će uz već postojeće mjere koje su na snazi doprinijeti očuvanju stoka škampa u Jadranu.","Primljeno na znanje","Poštovani,\nzahvaljujemo na Vašem komentaru."]
[6,"ŠIME BARIĆ","PRAVILNIK O IZMJENAMA I DOPUNAMA PRAVILNIKA O ZAŠTITI RIBA I DRUGIH MORSKIH ORGANIZAMA I KRITERIJIMA ZA UTVRĐIVANJE VISINE NAKNADE ZA POČINJENE ŠTETE,\nČlanak 3.","Poštovani, ja kao ribar koji lovi škampe vršama, te i sam vraćam u more ženke sa vanjskim jajima, pozdravljam ovu inicijativu i nadam se da će napokon biti obavezna zakonom.\nLijep pozdrav,\nŠime","Primljeno na znanje","Poštovani,\nzahvaljujemo na Vašem komentaru."]